open-index/open-wikipedia-markdown huggingface dataset:
Պավել Մոգիլևեց

**Պավել Սերգեևիչ Մոգիլևեց** (), ռուս ֆուտբոլիստ, «Ռուբին» ակումբի կիսապաշտպան։

## Կարիերա
### Ակումբային
Ռուսաստանի երիտասարդական առաջնությունում Պավել Մոգիլևեցն իր նորամուտը կատարել է 2011 թվականին՝ խաղադաշտ դուրս գալով 1-ին տուրի՝ «Թերեք» ակումբի դեմ խաղի առաջին րոպեներից։ 2013 թվականին Լուչանո Սպալետտին նրան ընդգրկել է հիմնական թիմի կազմում, և մայիսի 19-ին առաջնության 29-րդ տուրում Մոգիլևեցը կատարել է նորամուտը Պրեմիեր Լիգայում՝ «Վոլգա» ակումբի դեմ խաղի 89-րդ րոպեին փոխարինելով Կոնստանտին Զիրյանովին՝ նրանից ստանալով ավագի թևկապը։ Օգոստոսի 20-ին կատարել է նորամուտը Չեմպիոնների լիգայում՝ «Պասուշ դե Ֆերեյրա» ակումբի դեմ խաղի 80-րդ րոպեին փոխարինելով Միգել Դաննին։

2014 թվականի փետրվարի 27-ին Մոգիլևեցը «Զենիթից» վարձավճարով տեղափոխվել է «Ռուբին» մինչև 2013/14 մրցաշրջանի ավարտը։ Հաջորդ մրցաշրջանի սկզբին կիսապաշտպանը վերադարձել է «Զենիթ», սակայն մեկնարկային կազմում տեղ գրավել չի կարողացել և միայն հազվադեպ դուրս է եկել փոխարինման։ 2015 թվականի հուլիսին Մոգիլևեցը վարձավճարով տեղափոխվել է «Ռոստով» ակումբ։ 2017 թվականի փետրվարին նա պայանագիր է կնքել «Ռոստով» ակումբի հետ։

### Հավաքականում
2013/14 մրցաշրջանի արդյունքներով Մոգիլևեցն ընդգրկվել է Ռուսաստանի հավաքականի ընդլայնված հայտացուցակում, որը կազմել է Ֆաբիո Կապելոն Բրազիլյայում անցկացվելիք 2014 թվականի աշխարհի առաջնությունից առաջ։ Հավաքականում Մոգիլևեցն իր նորամուտը կատարել է 2014 թվականի մայիսի 26-ին Սլովակիայի հավաքականի դեմ ընկերական խաղում։

Պավել Մոգիլևեցը փոխարինել է Ռուսաստանի հավաքականի վնասվածք ստացած ավագին՝ Ռոման Շիրոկովին, 2014 թվականի աշխարհի առաջնության պաշտոնական հայտացուցակում։

## Ձեռքբերումներ
**«Զենիթ»**
*Ռուսաստանի առաջնության հաղթող – 2014/15
*Ռուսաստանի առաջնության արծաթե մեդալակիր – 2012/13
**«Ռոստով»**
*Ռուսաստանի առաջնության արծաթե մեդալակիր – 2015/16

## Ելույթների վիճակագրություն
### Ակումբային

### Հավաքականում

**Ընդհանուր պաշտոնական խաղեր՝ 4 խաղ/ 0 գոլ, 3 հաղթանակ, 0 ոչ-ոքի, 1 պարտություն**

## Ծանոթագրություն

## Արտաքին հղումներ
* Ֆուտբոիստի էջը «Զենիթ» ակումբի պաշտոնական կայքում
* Ֆուտբոիստի էջը «Ռուսաստանի ֆուտբոլի հավաքականի» կայքում 
* 
* 
* 
* 
* В матче с «Амкаром» за «Զենիթ» с первых минут сыграет Павел Могилевец — «Петербург Сегодня»

Կատեգորիա:Զենիթի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Խիմկիի ֆուտբոլիստներ
Կատեգորիա:Ուրարտուի ֆուտբոլիստներ
Մելպոմենեի հեքիաթներ

«**Մելպոմենեի հեքիաթներ**» () (լրիվ անվանումը՝ «Մելպոմենեի հեքիաթներ. Ա. Չեխոնտի վեց հեքիաթ»), Անտոն Չեխովի պատմվածքների առաջին հրատարակված ժողովածուն, որը լույս է տեսել 1884 թվականին, բաղկացած էր 6 պատմվածքից՝ միավորված թատերական թեմայով։ Ժողովածուն գրողի առաջին հրատարակությունն է, որը գրավել է քննադատների ուշադրությունը։

## Պատմություն
«Մելպոմենեի հեքիաթներ» ժողովածուի տպագրության համար հեղինակը փող չուներ, ուստի տպարանի սեփականատեր Ա. Ա. Լևենսոնը այն հրատարակեց ապառիկով։ Գիրքը վաճառվել է կես տարվա ընթացքում։ Ինքը Չեխովը չգնահատեց այս հրապարակումը՝ այն անվանելով «անպետք բան»։

Գրողի կրտսեր եղբայրը՝ Միխայիլ Չեխովը, հետաքրքրաշարժ դեպք է ներկայացնում՝ այս հավաքածուի հետ կապված։ Գրախանութների տերերը սխալ էին թույլ տվել հրատարակության ժանրում և թատերական պատմությունների փոխարեն այն տեղադրել էին մանկական  բաժնում ՝ նկատի ունենալով, որ ժողովածուն մանկական հեքիաթների համար է։ Բայց այս հրատարակության հետագա ճակատագիրը, ինչպես նրա, այնպես էլ եղբոր ՝ Անտոնի համար անհայտ էր։

Հավաքածուն դրական արձագանքներ առաջացրեց, նշվեց աշխույժությունն ու շարադրանքի  հեշտությունը, հումորն ու զավեշտը։ Չորս պատմվածքներ 1982 թվականին տպագրվեցին «Համաշխարհային միտք» ամսագրում։ «Արտիստների կանայք» միակ պատմվածքն է չհրապարակված «Չարաճճիություն» ժողովածուից, որն այնուհետև տեղափոխվել է «Մելպոմենեի հեքիաթներ» ժողովածու։ Ուշացած ստացվեց «Ողբերգակ» պատմվածքը, որը հրատարակվեց 1883 թվականին  «Օսկոլկի» ամսագրում և գրողի կենդանության օրոք թարգմանվեց սերբախորվաթերեն։

Պատմվածքները միավորվում են արվեստի մարդկանց մասին հումորային պատմություններով, որոնցից մի քանիսում բարձրացվում են ողբերգական թեմաներ։ Պատմվածքներում  հիշատակվում են եվրոպական գրական ստեղծագործություններ` Յոհան Ֆրիդրիխ Շիլլերի (Ողբերգակ) «Ավազակները», Ուիլյամ Շեքսպիրի («Բարոն») «Համլետ»-ը և Յոհան Վոլֆգանգ ֆոն Գյոթեի «Ֆաուստ»-ը։

## Ժողովածուի կազմ

## Ծանոթագրություններ

## Գրականություն
* Долотова Л. М., Опульская Л. Д., Чудаков А. П. Примечания // Чехов А. П. Полное собрание сочинений и писем: В 30 т. Сочинения: В 18 т. / АН СССР. Институт мировой литературы им. А. М. Горького. — Т. 2. [Рассказы. Юморески], 1883—1884. — М.: Наука, 1975. — С. 467—559.
* Громов М. П. Примечания // Чехов А. П. Полное собрание сочинений и писем: В 30 т. Сочинения: В 18 т. / АН СССР. Институт мировой литературы им. А. М. Горького. — Т. 1. Рассказы. Повести. Юморески, 1880—1882. — М.: Наука, 1974. — С. 547—603.
* Громов М. П. Сборник «Шалость» // Чехов. — М.: Молодая гвардия, 1993. — 448 с.
* Чехов М. П. Вокруг Чехова // Вокруг Чехова / Сост., вступ. ст. и примеч. Е. М. Сахаровой. — М.: Правда, 1990. — 655 с.
* Шацев В. Н. Чехов на пути к «Маленькой трилогии» // Русская литература. — 2009. — № 4. — С. 115—122.

Կատեգորիա:Անտոն Չեխովի ստեղծագործություններ
Կատեգորիա:Ռուսերեն գրքեր
Կատեգորիա:Ռուսական գրականություն
Յուպիտեր LXX

**Յուպիտեր LXX**, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2018 թվականի հուլիսի 17-ին, սկզբում արբանյակը ստացել է **** ժամանակավոր անվանումը։

Յուպիտեր LXX արբանյակը ունի մոտ 3 կմ տրամագիծ, և պտտվում է Յուպիտերի շուրջ միջինում 21&nbsp;487&nbsp;000 միլիոն կմ հեռավորության վրա, 639,2 օրվա ընթացքում։ Արբանյակի ուղեծրի թեքումը կազմում է 152,7° խավարածրի հարթության նկատմամբ, իսկ էքսցենտրիսիտետը 0,229 է։

Յուպիտեր LXX արբանյակը պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։

## Տես նաև
* Յուպիտերի արբանյակներ

## Ծանոթագրություններ

Կատեգորիա:Անկանոն արբանյակներ
Կատեգորիա:Յուպիտերի արբանյակներ
Մուհամեդ Նագի

**Մուհամեդ Նագի** (, ), եգիպտացի նկարիչ և գրաֆիկ, ռեալիստ, եգիպտական գեղանկարչության հիմնադիրներից մեկը։

## Կենսագրություն
Մուհամեդ Նագին ծնվել է 1888 թվականի հունվարի 27-ին Ալեքսանդրիայում։ Ստացել է իրավաբանական կրթություն։ 1910-1914 թվականներին Մուհամեդ Նագին ինքնուրույն սովորել է Ֆլորենցիայում, իսկ 1918 թվականից հետո՝ Փարիզի գեղարվեստի դպրոցում։ Մուհամեդ Նագին մահացել է 1956 թվականի ապրիլի 5-ին Կահիրեում։

## Ստեղծագործություն
Մուհամեդ Նագիի վաղ ստեղծագործություններում առկա է Կլոդ Մոնեի, ինչպես նաև պոստիմպրեսիոնիստական հոսանքների և հին եգիպտական գեղանկարչության ազդեցությունը։ Ալեքսանդրիայում նա հիմնել է «Ատելիե» գեղարվեստական միավորումը, որը դարձել է Ալեքսանդրիայի ժամանակակից գեղանկարչության դպրոցի միջուկը։ Նագիի նկարելոը ոճը տարբերվում է լայն, ազատ, ամբողջական վրձնահարվածներով և կուլիսային կառուցվածքով։ Նկարչի բազմաթիվ ստեղծագործություններ և բնանկարներ նվիրված են Եգիպտոսին։ 30-ականների սկզբին Նագին ստեղծել է աբիսինյան նկարների մեծ և հետաքրքիր շարք։ Նա հեղինակել է «Գոմեշն ու ֆելլահը» և «Նեղոսի հեղեղը» հաստոցային նկարները, որոնք պահվում են Կահիրեի Նագիի թանգարանում։

Նագին տարված է եղել նաև մոնումենտալ նկարչությամբ։ Նա ստեղծել է մոնումենտալ պաննոներ Ալեքսանդրիայում Ազգային ժողովի նիստերի դահլիճի՝ «Եգիպտոսի վերածնունդը», Ալեքսանդրիայի Մոասսե հիվանդանոցի (1934) և Փարիզում համաշխարհային ցուցահանդեսի (1937) համար։

## Ծանոթագրություններ

## Գրականություն
* Retrospective Mohamed Naghi. 1888‒1956, [Le Caire], 1957.

## Արտաքին հղումներ
* Наги Мухаммед // Большая советская энциклопедия. — М.: Советская энциклопедия. 1969—1978.
* Մուհամեդ Նագին  persons-info.com կայքում

Կատեգորիա:Եգիպտացի նկարիչներ
Կատեգորիա:Եգիպտացի արվեստագետներ
Աղբիանոս եպիսկոպոս

**Աղբիանոս եպիսկոպոս** (), հայ հոգևորական գործիչ, Հարքի եպիսկոպոս։ Աղբիանոսյանների հոգևորական տոհմի հիմնադիրը։

## Կենսագրություն
Աղբիանոսը քրմի որդի էր։ Աշակերտել է Գրիգոր Լուսավորչի մոտ, 303 թվականին կարգվել Մանազկերտի եպիսկոպոս, ապա՝ «վերակացու արքունական դրան բանակին»։

## Ծանոթագրություններ

Կատեգորիա:Աղբիանոսյաններ
Կատեգորիա:Հայ առաքելական եպիսկոպոսներ
Կատեգորիա:4-րդ դարի հայ եպիսկոպոսներ
Կատեգորիա:3-րդ դարի հայ եպիսկոպոսներ
Բորիս Զինգերման

**Բորիս Իսաակովիչ Զինգերման** (, ), ռուս գրաքննադատ, թատերագետ, թատրոնի պատմաբան։ Արվեստագիտության թեկնածու է։ ԽՍՀՄ կինեմատոգրաֆիստների միության մրցանակի դափնեկիր է (1978)։ ԽՍՀՄ գրողների միության անդամ է (1976)։

## Կենսագրություն
Բորիս Զինգերմանը ծնվել է Օդեսայում, 1950 թվականին ավարտել է Ռուսաստանի Ա.Լունաչարսկու անվան թատերական արվեստի համալսարանի թատերագիտական ֆակուլտետը։

Աշխատել է Արվեստագիտության պետական ինստիտուտը, երբևէ չի ունեցել որևէ պաշտոն, սակայն եղել է «Արվեստի աշխարհ», «Արևմտյան արվեստ։ 20-րդ դար» արվեստագիտական ժողովածուների և ալմանախների կազմողներից, Յուրի Լյուբիմովի խորհրդատուն «դասական Տագանկայի» ժամանակ։

Թաղվել է Մոսկվայի Վոստրյակովսկի գերեզմանոցում։

## Աշխատություններ
* Шекспир на советской сцене. М., 1956
* Жан Вилар и другие. М., 1964
* Очерки истории драмы XX века. М., 1979
* Парижская школа: Пикассо, Модильяни, Сутин, Шагал. М.: ТПФ «Союзтеатр», 1993.
* Театр Чехова и его мировое значение. М., 2001
* Связующая нить: Писатели и режиссёры. М., 2002. ISBN 5-94282-092-9
## Ծանոթագրություններ

## Գրականություն
* Московская энциклопедия. Том 1: Лица Москвы. Книга 1: А-З. — М.: Издательский центр «Москвоведение», 2007

## Արտաքին հղումներ
* Об альманахе «Мир искусства»

Կատեգորիա:Ռուս գրաքննադատներ
Կատեգորիա:Արվեստագիտության թեկնածուներ
Կատեգորիա:Ռուս արվեստաբաններ
Կատեգորիա:Չեխովագետներ
Կատեգորիա:ԽՍՀՄ գրողների միության անդամներ
Սերգեյ Բոչարով

**Սերգեյ Գեորգևիչ Բոչարով** (, ), խորհրդային և ռուս գրականագետ։ ԽՍՀՄ Գրողների միության անդամ է 1968 թվականից։

«Գրական միտք» ֆոնդի մրցանակի դափնեկիր է (1995), «Նոր աշխարհ» ամսագրի (1999), Նոր պուշկինյան մրցանակի (2006, մրցանակի առաջին հանձնում), Ալեքսանդր Սոլժենիցինի գրական մրցանակի (2007) դափնեկիր է։

## Կենսագրություն
1952 թվականին ավարտել է Մոսկվայի պետական համալսարանի բանասիրական ֆակուլտետը, 1955 թվականին՝ նույն համալսարանի բանասիրական ֆակուլտետի ասպիրանտուրան։ Բանասիրական գիտությունների թեկնածու է (1956, դիսերտացիայի թեման՝ «Սատիրայի հոգեբանական վերլուծություն»)։ Եղել է Միխայիլ Բախտինի ուսանողը։

1956 թվականից եղել է Ռուսաստանի Գիտությունների ակադեմիայի Մ. Գորկու անվան համաշխարհային գրականության ինստիտուտի առաջատար գիտաշխատող։

Եղել է Ալեքսանդր Պուշկինի (Պուշկինյան տուն, Սանկտ Պետերբուրգ), Նիկոլայ Գոգոլի (Մ. Գորկու անվան համաշխարհային գրականության ինստիտուտ, Մոսկվա) ստեղծագործությունների լիակատար ակադեմիական ժողովածուի, «1800—1917 ռուս գրողներ» բառարանի («Սովետսկայա էնցիկլոպեդիա» հրատարակչություն)), «Գրականության հարցեր» ամսագրի խմբագրակազմի անդամ, «Նոր աշխարհ» ամսագրի հասարակական խորհրդի անդամ։

Մոտ 350 գիտական հոդվածների և հրատարակումների հեղինակ է։ Դրանց թվում են ռուս դասականների ուսումնասիրություններ՝ Ալեքսանդր Պուշկին, Եվգենի Բարատինսկի, Լև Տոլստոյ, Նիկոլայ Գոգոլ, Անտոն Չեխով, Ֆեոդոր Դոստոևսկի, Անդրեյ Պլատոնով, Կոնստանտին Լեոնտև, Վլադիսլավ Խոդասևիչ, գրական-գիտական հուշագրություններ Միխայիլ Բախտինի մասին։

Թաղվել է Մատինսկի գերեզմանոցում։

## Աշխատություններ
*  (выдержала ещё четыре издания в 1971, 1978, 1987 годах и переиздана позже в Санкт-Петербурге).
* 
* 
* 
* 
* 
* 
* 

## Ծանոթագրություններ

## Գրականություն
* *Бак Д. П.* Литературовидение Сергея Бочарова
* *Виролайнен М. Н.* Новая биография Пушкина (рецензия на книгу «Пушкин. Краткий очерк жизни и творчества»)

## Արտաքին հղումներ
* Սերգեյ Բոչարով 
* Սերգեյ Բոչարովը Ռուս գրականության նոր քարտեզ կայքում
* Страница на сайте ИМЛИ РАН
* Страница на сайте журнала «Вопросы литературы»
* Первым лауреатом Новой Пушкинской премии стал Сергей Бочаров
* Памяти Сергея Бочарова

Կատեգորիա:Բանասիրական գիտությունների թեկնածուներ
Կատեգորիա:ԽՍՀՄ գրողների միության անդամներ
Կատեգորիա:Մոսկվայի պետական համալսարանի բանասիրական ֆակուլտետի շրջանավարտներ
Կատեգորիա:Չեխովագետներ
Կատեգորիա:Պուշկինագետներ
Կատեգորիա:Ռուս գրականագետներ
Կատեգորիա:Ռուս գրաքննադատներ
Կատեգորիա:Ռուս գրողներ
Կատեգորիա:Ռուս պատմաբաններ
Օլեգ Խասլավսկի

**Օլեգ Լվովիչ Խասլավսկի** (, ), ռուս խորհրդային բանաստեղծ, թարգմանիչ։

## Կենսագրություն
Օլեգ Խասլավսկին ծնվել է 1948 թվականի հուլիսի 8-ին Տագանրոգում։ Հայրը բանասեր էր, մայրը՝ տնտեսագետ։ Մինչև յոթ տարեկան հասակը Օլեգը ծնողների հետ ապրել է Լվովում։ Դպրոցական տարիներին նա Նիկոլայ Բուտի և Վալենտինա Ռուսոյի մոտ պարապել է կոմբայնի գործարանի մշակույթի պալատի Տագանոգի գեղարվեստի ստուդիայում։

1964 թվականին, Տագանրոգի թիվ 10 միջնակարգ դպրոցն ավարտելուց հետո, Օլեգ Խասլավսկին ընդունվել է Տագանոգրի պետական մանկավարժական ինստիտուտի (ՏՊՄԻ) օտար լեզուների ֆակուլտետի ֆրանս-գերմանական բաժինը։ Այնտեղ սովորելու տարիներին նա վայելում էր դասախոս Յուրի Ֆելիչկինի հովանավորությունը, որի հետ ուներ ֆրանսիական պոեզիայի նկատմամբ ընդհանուր հետաքրքրասիրություն։ ՏՊՄԻ-ից Ֆելիչկինի հեռալուց հետո, Օլեգ Խասլավսկին 1972 թվականին հեռացվել է ինստիտուտից։ 1972 թվականին նա ավարտել է Կոլոմնայի մանկավարժական ինստիտուտի օտար լեզուների ֆակուլտետը։

1974-1986 թվականներին Օլեգ Խասլավսկին աշխատել է Տագանոգի հոգեբուժարանում որպես ախտահոգեբան։ 1980-1982 թվականներին աշխատել է Տագանոգի ռադիոտեխնիկական ինստիտուտի «Ռիթմ» հատուկ կոնստրուկտորական բյուրոյում։

1986 թվականին Օլեգ Խասլավսկին ընդունվել է Տագանոգի մետալուրգիական գործարան որպես խառատի աշակերտ, որտեղ աշխատել է մոտ մեկ տարի և ստացել 6-րդ կարգի խառատի որակավորում։

1986 թվականին Օլեգ Խասլավսկին նշանակվել է «Դելտա-ինֆորմ» միջազգային գիտական ուսումնական կենտրոնի նախագծի ղեկավար։ 1990-1992 թվականներին գիտական հետազոտությունների նպատակով գործուղվել է Բուլղարիա։ 1999-2003 թվականներին ապրել է Իսրայելում։

Տիրապետում է ֆրանսերենին, անգլերենին, բուլղարերենին, լեհերենին, ուկրաիներենին :

Թարգմանել է Ֆրանսուա Վիյոնի, Արթյուր Ռեմբոյի, Պոլ Վեռլենի, Շառլ Բոդլերի, Գիյոմ Ապոլիների, Մորիս Մետերլինկի, Կոնստանտի Իլդեֆոնս Գալչինսկու, Ցիպրիան Կամիլ Նորվիդի, Բոլեսլավ Լեսմյանի, Տարաս Շևչենկոյի բանաստեղծությունները, Տադեուշ Բորովսկու բանաստեղծություններն ու արձակը, Էդմոն Ռոստանի «Սիրանո դը Բերժըրակ» կատակերգությունը։

2002 թվականին ռուսերեն է թարգմանել Լուիս Քերոլի «Ալիսը Հրաշքների աշխարհում» գիրքը։

Սեփական բանաստեղծությունների հրատարակմանը երբեք չի ձգտել։ Առաջին ներկայացուցչական հրապարակումը տեղի է ունեցել միայն 2008 թվականին մոսկովյան «Կորոստել։ Նամակներ գավառից» ամսագրում։ Բանաստեղծությունների առաջին գիրքը, որը Օլեգ Խասլավսկին հրատարակել է 2009 թվականին, կոչվում էր «Ընտիր երկեր»։ 2014 թվականին Օլեգ Խասլավսկու բանաստեղծությունների ընտրանին տպագրվել է «Prosōdia» ամսագրի առաջին համարում։

Գրականությունից բացի, զբաղվում է նաև լուսանկարչությամբ, գեղանկարչությամբ։ Ռուսաստանի Դաշնության նկարիչների միության անդամ է։

Ապրում և աշխատում է Տագանրոգում։

## Գրականություն
* *Олег Хаславский*. Избранное. — Таганрог: Антон, 2009. — 196 с. — ISBN 978-5-88040-065-2.
* *Олег Хаславский*. Трилистник таганрогский. — Измаил: Чеширский Кот, 2010. — 32 с.
* *Олег Хаславский*. На пышном берегу. — Красный Сулин: Сулинполиграфсервис, 2014. — 248 с. — ISBN 987-5-904839-09-3.

## Արտաքին հղումներ
* Олег Хаславский на сайте «Ростов неофициальный»
* Олег Хаславский. ТРИЛИСТНИК ТАГАНРОГСКИЙ

## Ծանոթագրություններ

Կատեգորիա:Ռուս թարգմանիչներ
Կատեգորիա:Ռուս բանաստեղծներ
Կատեգորիա:Ռուս լեզվաբաններ
Ամենաերկար ժենգյալով հաց

մինի|Ժենգյալով հացի ռեկորդ
մինի|ժենգյալով հաց
մինի|ժենգյալով հացի ռեկորդ

**Ամենաերկար ժենգյալով հաց**, ժենգյալով հացի պատրաստման ռեկորդ 1-ին անգամ գրանցվել է Արցախի Հանրապետության Հադրութ քաղաքում՝ 2018 թ․ նոյեմբերին։

## Պատրաստման ընթացքը
1 ժամ 30 րոպեում տանտիկինները պատրաստել են 20 կգ 885 գրամ քաշով և 2 մետր 83 սմ երկարությամբ ու 71սմ լայնությամբ ժենգյալով հաց։

Այն պատրաստելու համար օգտագործվել է 26 անուն կանաչու տեսակ, որոնք աճում են միայն Արցախում։ Անհավանական չափերի ժենգյալով հացը պատրաստվել է չափերին համապատասխանող հատուկ սաջի վրա։

Հատուկ հանձնաժողովի կողմից կատարվել է ռեկորդի գրանցման արձանագրություն։

Ռեկորդը գրանցվել է Հայաստանի «Դյուցազնագիրք»-ում։

Ռեկորդային չափերի ու քաշի Ժենգյալով հացի պատրաստումը նախաձեռնել է Հադրութի շրջվարչակազմի աշխատակազմի մշակույթի և երիտասարդության հարցերի բաժինը։
մինի|ամենաերկար ժենգյալով հաց
2019 թվականի  մայիսի 11-ին Հաթերքում կազմակերպվել է Ժենգյալով հացի 3-րդ փառատոնը, որտեղ հադրութցիները գերազանցել են 2018 թվականին գրանցած սեփական ռեկորդը՝ թխելով 3 մ երկարությամբ ժենգյալով հաց, որի պատրաստման համար օգտագործվել է 25 տեսակի կանաչի։

Հադրութցիների՝ ժենգյալով հացի նոր ռեկորդը հավակնում է գրանցվել Գինեսի ռեկորդների գրքում։

## Ծանոթագրություններ

Կատեգորիա:Ժենգյալով հաց
Կատեգորիա:Հայկական խոհանոց
Համլետ Ղուրբանով

**Համլետ Աղադադաշ օղլի Ղուրբանով** (, ), թատրոնի և կինոյի ադրբեջանցի դերասան, Ադրբեջանի ԽՍՀ վաստակավոր արտիստ (1982)։

## Կենսագրություն
Համլետ Ղուրբանովը ծնվել է 1938 թվականի հոկտեմբերի 13-ին ՝թատրոնի և կինոյի դերասան Աղադադաշ Ղուրբանովի և օպերային երգչուհի Գյուլխար Հասանովայի ընտանիքում։ Համլետ Ղուրբանովը ավարտել է Ադրբեջանի արվեստի պետական ինստիտուտը (ներկայիս Ադրբեջանի մշակույթի և արվեստի պետական համալսարան) 1961 թվականին։ Սովորել է ռեժիսոր Մեհդի Մամեդովի դասարանում։ 1957-1992 թվականներին աշխատել է Ադրբեջանի ազգային դրամատիկական թատրոնում։ Նա հաջողությամբ կատարել է դոկտոր Լալբյուզի դերը Մամեդգուլուզադեի «Խելագարների հավաքույթը» պիեսում (1978): Համլետ Ղուրբանովը ներգրավված է եղել մի շարք ադրբեջանական հեռուստատեսային արտադրություններում և «Ադրբեջանֆիլմի» արտադրած ֆիլմերում։

Համլետ Ղուրբանովը մահացել է 1995 թվականի նոյեմբերի 16-ին քաղցկեղից։

## Ընտանիք
Համլետ Ղուրբանովը դերասան Աղադադաշ Ղուրբանովի և օպերային երգիչ Գյուլխար Հասանովայի որդին է։ Դերասանուհի Գյուլշան Ղուրբանովայի և ռեժիսոր և կինոնկարիչ Ֆիրանգիզ Ղուրբանովան եղբայրն է։

## Ծանոթագրություններ

## Աղբյուրներ
* Cəlil Məmmədquluzadə Ensiklopediyası.Bakı.2008,səh.159

## Արտաքին հղումներ
* Համլետ Ղուրբանով
* Գյուլխար Հասանովա. Համլետ Ղուրբանովի մասին

Կատեգորիա:Ադրբեջանցի դերասաններ
Կատեգորիա:Քաղցկեղից մահացածներ
Prosōdia

**«Prosōdia»** («Տաղաչափություն»), ժամանակակից պոեզիայի ամսագիր, որը 2014 թվականի սեպտեմբերից լույս է տեսնում Ռուսաստանի Դոնի Ռոստով քաղաքում Հարավային դաշնային համալսարանի (ՀԴՀ) ժամանակակից պոեզիայի ուսումնասիրության կենտրոնի կողմից։ Խմբագիրն է Վլադիմիր Կոզլովը։

## Պատմություն
Ամսագրի ստեղծողն ու գլխավոր խմբագիրը բանասիրական գիտությունների դոկտոր, ՀԴՀ ժամանակակից պոեզիայի ուսումնասիրության կենտրոնի ղեկավար Վլադիմիր Կոզլովն է։ Ամսագրի առաջին համարի շնորհանդեսը տեղի է ունեցել 2014 թվականի սեպտեմբերին Դոնի Ռոստովում՝ «Ժամանակակից պոեզիայի լեզուները» գիտական սեմինարի շրջանակներում։ Հունարեն «պրոսոդիա» («տաղաչափություն») բառը նշանակում է խոսքի ձայնային կառուցվածքը, ինչպես նաև այն ուսումնասիրող գիտությունը։

Խմբագրության կողմից ծրագրված պարբերականությունը տարեկան երկու թողարկում է։

Ամսագրի խմբագիր Վլադիմիր Կոզլովի ջանքերով «Prosōdia»-ի հովանու ներքո Դոնի Ռոստովում անցկացվում են «Ժամանակակից պոեզիայի օրեր»։

2016 թվականի հունվարին «Prosōdia» ամսագիրը հայտնվել է «Ամսագրային սրահ» համացանցային գրական նախագծի «ԱՍ-ի նորույթներ» բաժնում։

## Ամսագրի հրատարակած գրքեր
«Prosōdia» ամսագրի ապրանքանիշի ներքո հրատարակվում են գրքեր։ Օրինակ՝ 2016 թվականին մոսկովյան բանաստեղծական «Վոյմեգա» հրատարակչության հետ համատեղ հրատարակվել է «Առաջին աշխարհամարտի բանաստեղծները։ Գերմանիա, Ավստրո-Հունգարիա» անթոլոգիան՝ Անտոն Չոռնիի թարգմանությամբ։

## Ծանոթագրություններ

## Արտաքին հղումներ
* Официальный сайт журнала ''Prosōdia''
* Журнал ''Prosōdia'' на сайте «Журнальный зал»

Կատեգորիա:Ռուսական գրական ամսագրեր
Կատեգորիա:2014 հիմնադրումներ
Վացլավ Միխալսկի

**Վացլավ Վացլավովիչ Միխալսկի** (, ), խորհրդային և ռուս գրող, սցենարիստ, հրատարակիչ։ Ռուսաստանի գրողների միության անդամ։

## Կենսագրություն
### Ծագում
Մեծ պապը 19-րդ դարի կեսերին Լեհաստանից արտաքսվել է Կովկաս, որտեղ էլ զոհվել է Կովկասյան պատերազմի մարտադաշտերում։

Վացլավը ծնվել է Տագանրոգում աշխատավորների ընտանիքում։ Հայրը լեհ Վացլավ Ադամովիչ Միխալսկին էր, իսկ մայրը՝ ռուս Զինաիդա Ստեպանովնա Ուդովիչենկոն։ Հոր ձերբակալությունից հետո Վացլավ-կրտսերը տեղափոխվել է Դաղստանի Ինքնավար Խորհրդային Սոցիալիստական Հանրապետություն, որտեղ էլ անցկացրել է մանկությունն ու պատանեկությունը։ Միխալսկին ապրել է նաև Կաբարդա-Բալկարիայի Ինքնավար Խորհրդային Սոցիալիստական Հանրապետությունում և Չեչենա-Ինգուշական ԻԽՍՀ-ում։ 1965 թվականին ավարտել է Ա. Մ. Գորկու անվան գրականության ինստիտուտը, իսկ 1975 թվականին՝ ԽՍՀՄ պետկինոյին կից սցենարիստների և ռեժիսորների բարձրագույն դասընթացները։

Վացլավ Միխալսկին բազմաթիվ արձակ ստեղծագործությունների և մի շարք կինոսցենարների հեղինակ է։ 1990 թվականին նա ստեղծել է «Սոգլասիե» («Համաձայնություն») ամսագիրը, որը 1994 թվականին դարձել է նույնանուն հրատարակչություն, որի գլխավոր տնօրենն ու գլխավոր խմբագիրն է։ «Համաձայնություն», «DIXI», «Ռուսաստանի սեփականություն» հրատարակչական ծրագրերի հեղինակն է։

## Մրցանակներ
* 2002 թվականի Ռուսաստանի պետական մրցանակ գրականության և արվեստի բնագավառում՝ «Գարուն Կարթագենում» վեպի համար։

## Վիպակներ և վեպեր
* «Բալլադ հին զենքի մասին» (1964) 
* «Կատենկա» (1965) 
* «Տասնյոթ ձախ ճտքակոշիկ» (1967) 
* «Գաղտնի ողորմածություններ» (1982) 
* «Վառարան» 
* «Ամուրի կյանք»
* Ռուսական արտագաղթի առաջին ալիքի ճակատագրի մասին վեպերի շարք. 
** «Գարուն Կարթագենում» (2001) 
** «Միայնակի համար ամեն տեղ անապատ է» (2003) 
** «Ուրախության համար պետք է երկու հոգի» (2006) 
** «Համաձայնության տաճար» (2008) 
** «Բուն Բարեկենդան» (2009) 
** «Ժամանակների գետը։ Ave Maria» (2010)
* «Ադամ. առաջին մարդը» (2014)
* Երկերի լիակատար ժողովածու 10 հատորով (2014)

## Գեղարվեստական ֆիլմերի սցենարներ
* «Բալլադ հին զենքի մասին» (1986) 
* «Կատենկա» (1987) 
* «Գաղտնի ողորմածություններ» (1989) 
* «Տասնյոթ ձախ ճտքակոշիկ» (1991)

Վացլավ Միխալսկու ստեղծագործությունները թարգմանվել են անգլերեն, ֆրանսերեն, գերմաներեն, իսպաներեն, չինարեն և այլ լեզուներով։

## Ծանոթագրություններ

## Աղբյուրներ
* Энциклопедия Таганрога, издательство «АНТОН», Таганрог, 2008 г.

## Արտաքին հղումներ
* Vatslav Mikhalsky (англ.) на сайте Internet Movie Database
* Издательство «Согласие»: http://so-glasie.ru

Կատեգորիա:Անձինք այբբենական կարգով
Կատեգորիա:Խորհրդային գրողներ
Կատեգորիա:Խորհրդային սցենարիստներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:ՌԴ պետական մրցանակի դափնեկիրներ գրականության և արվեստի բնագավառում
Կատեգորիա:Ռուս գրողներ
Կատեգորիա:Ռուս հրատարակիչներ
Կատեգորիա:Ռուս սցենարիստներ
Կատեգորիա:Ռուսաստանի գրողների միության անդամներ
Կատեգորիա:Սցենարիստների և ռեժիսորների բարձրագույն դասընթացների շրջանավարտներ
«Մետեորը» ռինգում

**«Մետեորը» ռինգում** (), ռեժիսոր Բորիս Դյոժկինի երրորդ մուլտիպլիկացիոն ֆիլմը «Մետեոր» և «Վիմպել» թիմերի մրցության մասին, այս անգամ` բռնցքամարտում։ Նույն թիմերի մասին նախորդ մուլտֆիլմերն էին «Տափօղակը, տափօղակը» և «Ռևանշ մենամարտ»։ Դյոժկինն իր լավագույն աշխատանքները նվիրել է սպորտային թեմային։ Ռեժիսորը սյուժեներ էր փնտրում լեռնադահուկային ուղու վրա, ֆուտբոլի խաղադաշտում, հոկեյի խաղադաշտում, ռինգում... Նրա մուլտֆիլմերում տարբեր սպորտային ձևեր են, բայց միևնույն` «քմահաճ» կերպարները։

## Սյուժե
«Մետեոր» և «Վիմպել» թիմերը պատահաբար հանդիպում են «Սպորտային ապրանք» խանութում։ «Մետեոր» թիմի ավագն առաջարկում է հանդիպել նոր խաղում։ «Վիմպել» թիմի ավագը հրաժարվում է հոկեյի երրորդ խաղից և առաջարկում է մրցակիցներին իրենց փորձել նոր մարզաձևում` բռնցքամարտում։ «Վիմպել» թիմի մարզումները դիտելուց հետո «Մետեոր» թիմն սկսում է կրկնակի կատաղությամբ պատրաստվել մրցությանը։ Արդյունքում թիմերն անցկացնում են երեք խաղերի շարք։ Մրցավարը դադարեցնում է առաջին հանդիպումը «Մետեոր» թիմի ակնհայտ առավելությամբ, երկրորդ հանդիպման ժամանակ «Վիմպել» թիմը նոկաուտով հաղթում է։ Երրորդ փուլի ժամանակ ռինգ են դուրս գալիս թիմերի ավագները, և այստեղ «Մետեոր» թիմի ավագը նոկաուտով հաղթում է տոնում։ Արդյունքում, սակայն, հաղթում է ընկերությունը, քանի որ երկու թիմերի ավագներն իրենց մարզիկների հետ միասին գնում են «Բուրատինո» սրճարան։

## Հեղինակներ

* Հեղինակները ներկայացված են ըստ մուլտֆիլմի լուսագրերի։

## Վերաթողարկում
* Մուլտֆիլմը բազմիցս վերաթողարկվել է DVD (2003, 2006, 2009) և MPEG-4 ձևաչափերով` «Սոյուզմուլտֆիլմի» «Ոսկե հավաքածու» շարքի «Ֆուտբոլի, հոկեյի և... մասին» մուլտֆիլմերի հավաքածուում։

## Ծանոթագրություններ

## Արտաքին հղումներ
* 
* «Մետեորը» ռինգում. կադրեր մուլտֆիլմից

Կատեգորիա:1970 մուլտֆիլմեր
*
Կատեգորիա:Խորհրդային մուլտֆիլմեր
Ռինդի վիմափոր եկեղեցի

**Ռինդի վիմափոր եկեղեցի**, վիմափոր կրոնական կառույց Վայոց ձորի մարզի Ռինդ գյուղում, բնակավայրից 4 կմ հյուսիս։ Այն գտնվում է Քարկատարի լեռների Գոմադրունք գագաթի հարավային լանջի ժայռազանգվածի արևմտյան կողմում։ Եկեղեցու կառուցման թվականը հայտնի չէ, սակայն ենթադրաբար այն կառուցվել է վաղ միջնադարում։

## Նկարագրություն
Ռինդ գյուղում կան երկու վիմափոր եկեղեցիներ։ Մեկը գտնվում է Ռինդի Ուլգյուրում և հայտնի է «Ճգնավորի մատուռ» անունով։ Այս մեկն անհայտ է գիտական շրջանակների համար։

Եկեղեցին ժայռափոր է, գտնվում է դժվարամատչելի բարձունքի վրա։ Հավանական է, որ առաստաղը պատված է եղել որմնանկարներով։ Կառույցի հատակագիծը կլոր է, որի տրամագիծը մոտ 8 մետր է, բարձրությունը՝ 10  մետր։ Եկեղեցու դուռը արևմտյան կողմից է, որից վերև եղել է մեկ փոքր և երկու մեծ լուսամուտներ։ Խորանի ու նրան հարող պատերի ստորին մասը քայքայված է, բայց քիվ-երիզից ներքև երևում են ժայռի մեջ փորված պահոց-խորշերի վերին մասերը։

## Հարակից կառույցներ
Ժայռազանգվածի հարավային հատվածում կան մի քանի փորված սրահներ, որոնց ճանապարհները քայքայված են և հնարավոր չէ հասնել այնտեղ առանց տեխնիկական միջոցների։ Սրահների պատերին կան քանդակված խաչեր։

Եկեղեցուց մի քանի տասնյակ մետր արևելք կան խաչքարեր և խաչքարերի պատվանդաններ։

## Պատկերասրահ

Rind Cave Church, Vayots Dzor.jpg|Ժայռազանգվածի ընդահուր տեսքը
Ժայռափոր եկեղեցի, Ռինդ.jpg|Առաստաղ ձգվող սյուն
Ժայռափոր եկեղեցի, Ռինդ 1.jpg|Առաստաղ ձգվող սյուն
Խաչքար Ռինդ գյուղում.jpg|Խաչքար եկեղեցուց 100 մետր արևելք
Ժայռափոր եկեղեցի, Ռինդ 12.jpg|Հարավային սրահի պատը
Ժայռափոր եկեղեցի, Ռինդ 3.jpg|Եկեղեցու առաստաղը
Վիմափոր եկեղեցի, Ռինդ 4.jpg|Եկեղեցու ժայռազանգվածը հարավից


## Տես նաև
* Ռինդի պատմության և մշակույթի անշարժ հուշարձանների ցանկ
* Ռինդ

## Ծանոթագրություններ

Կատեգորիա:Ռինդի հուշարձաններ
Կատեգորիա:Քարանձավային վանքեր
Իմ սարսափելի դայակը

**«Իմ սարսափելի դայակը»** (), ֆանտաստիկ կատակերգություն սցենարի հեղինակը Էմմա Թոմփսոնն է, իսկ ռեժիսորը Կրիկ Ջոնսը։

Էկրան է բարձրացել 2005 թվականի հոկտեմբերի 28-ին Միացյալ Թագավորությունում՝ United International Pictures-ի,իսկ 2006 թվականի հունվարի 27-ին ԱՄՆ-ում Universal Pictures-ի կողմից։

## Սյուժե
Դայակ Մաքֆին ընդունվում է աշխատանքի պարոն Բրաունի տուն, որտեղ նրան սպասում է իսկական դժոխք. չարաճճի երեխաները՝ Սիմոնը, Թորան, Լիլին, Էրիկտ, Քրիստիանը, Սեբաստիանը և Ագաթան հասցրել են 17 դայակ փոխել և համոզված են, որ Մաքֆին էլ հերթական մեկն է։ Բայց Մաքֆին հասարակ դաստիարակչուհի չէ, նա կարող է հեշտությամբ սանձահարել այդ փոքրիկ չարաճճիներին։

## Դերերում
* Էմմա Թոմփսոնը ` որպես Դայակ Մաքֆի
* Քոլին Ֆերթը ՝ որպես Սեդրիկ Բրաուն 
* Թոմաս Սանգստերը ` որպես Սայմոն Բրաուն,Բրաունի երեխաներից ամենամեծը։
* Քելլի Մակդոնալդը ՝ որպես Եվանգելին, Բրաունի սպորտային սպասուհին, ով երազում է կրթված տիկին լինել։
* Անժելա Լենսբերին ` որպես մեծ մորաքույր Լեդի Ադելաիդ Սթիչ, Սեդրիկսի հանգուցյալ կնոջ մորաքույրը և ընտանիքի առաջնային ֆինանսական աջակիցը։
* Էլիզա Բենեթը որպես Թորա Բրաուն։
* Ռաֆայել Քոլմանը ՝ որպես Էրիկ Բրաուն։
* Ժnենիֆեր Ռեյ Դեյկինը որպես Լիլի Բրաուն։
* Սեմուել Հոնիվուդը որպես Սեբաստիան Բրաուն։
* Հոլլի Գիբսը որպես Քրիստիաննա Բրաուն։
* Սելյա Իմրին որպես տիկին Սելմա Արագորեն, այրի, որի հետ Սեդրիկը մտադիր է ամուսնանալ ՝ մորաքույր Ադելաիդին հանգստացնելու համար։
* Իմելդա Ստաունթոնը որպես տիկին Բլեթերվիկը ՝ Բրաունի ռազմաշունչ խոհարարը։
* Սըր Դերեկ obiակոբին որպես պարոն Ուայթ, Սեդրիկցի համախոհներից մեկը։
* Պատրիկ Բարլոուն ` որպես պարոն Ուոուլս, Սեդրիկոյի համախոհներից մեկը։
* Ադամ Գոդլին որպես փոխանորդ։

## Հետաքրքիր փաստեր
* Ըստ Էմմա Թոմփսոնի, ֆիլմի սցենարը գրելու համար պահանջվել է 9 տարի։
* « Իմ սարսափելի դայակ 2 » ֆիլմի կինոնկարի հաջորդ մասում երկրորդական կերպարներից մեկը հանդիսանում է Ագաթան, որն արդեն ծեր կին է, կատարել է Մեգի Սմիթը։

## Ծանոթագրություններ

## Արտաքին հղումներ
* 
* 
* 

Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2000-ականների բրիտանական ֆիլմեր
Կատեգորիա:2000-ականների կինոկատակերգություններ
Կատեգորիա:2005 ֆիլմեր
Կատեգորիա:MGM ֆիլմեր
Կատեգորիա:Pinewood Studios-ում նկարահանված ֆիլմեր
Կատեգորիա:StudioCanal ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Բրիտանական ընտանեկան ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆանտաստիկ ֆիլմեր
Կատեգորիա:Ֆիլմեր, որոնց գործողությունները տեղի են ունենում 1860-ականներին
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Blow (երգ, Էդ Շիրան)

**«Blow»** (ոճավորված որպես BLOW), բրիտանացի երգիչ Էդ Շիրանի երգը, որ ձայնագրվել է ամերիկացի հեղինակ-կատարողներ քանթրի երգիչ Քրիս Սթեփլթոնի և սոուլ երաժիշտ Բրունո Մարսի մասնակցությամբ և  թողարկվել 2019 թվականի հուլիսի 5-ին որպես թողարկվելիք *[[No.6 Collaborations Project]]* վեցերորդ ստուդիական ալբոմի հինգերորդ սինգլ։ Շիրանը երգի ու տեսահոլովակի թողարկման մասին հայտարարել է 2019 թվականի հունիսի 30-ին։

## Պատմություն
Երեք երաժիշտների ապագա համատեղ աշխատանքի մասին առաջին անգամ հայտարարվել է 2019 թվականի հունիսի 18-ին՝ Էդ Շիրանի ալբոմի բոլոր մասնակիցների հիշատակման հետ միաժամանակ։ Պրեմիերան նախատեսվել է Ավստրալիայի KIIS 106.5 ռադիոյով։

«Blow» ռոք երաժշտության ու հարդ ռոքի ժանրի երգ է։ *[[:en:Idolator (website)|Idolator]]*-ից Մայքլ Նիեդն այդ համատեղ աշխատանքը կոչել է «զարմանալի», որովհետև «փոխարենը փորձելու խառնել էկլեկտիկ հնչյունները եռյակում, նրանք գտնում են ընդհանուր լեզու ռոքով տոգորված հիմնում։

Սինգլը թողարկվել է 2019 թվականի հուլիսի 5-ին։

## Երաժշտական տեսահոլովակ
Պաշտոնական լիրիկական տեսահոլովակը թողարկվել է 2019 թվականի հուլիսի 4-ին Շիրանի յութուբյան ալիքում։ Պաշտոնական տեսահոլովակը, որում երգչի հետ հանդես է գալիս կանանց ռոք խումբը, թողարկվել է հուլիսի 8-ին։ Նրանում Շիրանի, Բրունո Մարսի ու Սթեփլթոնի դերերը կատարում են (բայց երգում են նրանց ձայնով) թոփ-մոդել Cherish Waters-ը, դերասանուհի Cheyenne Haynes-ը և Jordan Kelly DeBarge-ը համապատասխանաբար։ Կանանց խումբը կատարում է երգը ռոք երկրպագուների համար The Viper Room-ում՝ գիշերային ակումբում Սանսեթ Սթրիփում (Ուեսթ Հոլիվուդ, Կալիֆոռնիա)։ Տեսահոլովակը նկարահանել է Բրունո Մարսը։

## Ձայնագրության մասնակիցներ
Ըստ Tidal-ի տվյալների.

* Էդ Շիրան – վոկալ, հեղինակ
* Բրունո Մարզ – վոկալ, հեղինակ, պրոդյուսեր, կիթառ, հարվածայիններ, սինթեզատոր
* Քրիս Սթեփլթոն – վոկալ, հեղինակ
* Brody Brown – հեղինակ, բաս կիթառ
* Greg McKee. – հեղինակ
* Bard McNamee – հեղինակ
* J.T. Cure – հեղինակ
* Frank Rogers – հեղինակ
* Այլք

## Հիթ-շքերթներ
### Շաբաթական հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Բրունո Մարսի երգեր
Կատեգորիա:Էդ Շիրանի երգեր
Կատեգորիա:Ռոք երգեր
Մարկ-Փոլ Գոսելար

**Մարկ-Փոլ Գոսելար** (, ), ամերիկյան հեռուստատեսային դերասան և մոդել, որն առավել հայտնի է NBC հեռուստաընկերության  թողարկած «Զանգերով փրկվածները» պատանեկան սիթքոմում խաղացած Զաք Մորիսի, ABC հեռուստաընկերության թողարկած «Նյու Յորքի ոստիկանություն» դրամայում խաղացած խուզարկու Ջոն Քլարկ կրտսերի և TNT-ի թողարկած «Ֆրանկլին և Բեշ» կատակերգությունում խաղացած Փիթեր Բեշի դերերով։

## Կարերիա
Մարկ-Փոլ Գոսելարը ծնվել է Լոս Անջելեսում և հինգ տարեկան հասակում սկսել է մոդելի կարիերան։ Մինչև 1986 թվականը հեռուստատեսությամբ դեբյուտ ունենալը, նկարահանվել է մի շարք գովազդային տեսահոլովակներում։ 1988 թվականին Disney Channel-ի թողարկած «Բարի լույս, միս Բլիս» սիթքոմում, որն առաջին եթերաշրջանից հետո փակվել է, ստացել է Զաք Մորիսի դերը։ Այնուամեյնանիվ պրոդյուսերները որոշում են, որ Գոսելարի կերպարով սերիալը կարող է հաջողություն գտնել և արագ հեռարձակում են «Զանգերով փրկվածները» սիթքոմը, որը  NBC-ով շարունակվել է մինչև 1993 թվականը և ծնունդ է տվել մի շարք հեռուստաֆիլմերի և երկու սփին օֆի։

Երբ 1994 թվականին փակվում է Գոսելարի շոուն, նա, ինչպես և պատանեկան շոույի շատ ուրիշ նախկին աստղեր, սկսում է նկարահանվել հեռուստատեսային և ցածր բյուջետային ֆիլմերում։ Նրա միակ հաջողված դերը եղել է 1998 թվականին «Մեռյալը քոլեջում» կատակերգությունում խաղացած դերը, որից հետո փորձել է զբաղվել չափահասների դերերով՝ նկարահանվելով երկու կարճատև գոյություն ունեցող սերիալներում։ 2001 թվականին Գոսելարը վերջապես գտել է կանոնավոր դեր ABC-ի «Նյու Յորքի ոստիկանությունը» ոստիկանական սերիալում, որտեղ նկարահանվել է մինչև դրա ավարտը՝ 2005 թվականը։ Հետագայում  կարիերան շարունակել է երկրորդական դերերում ABC հեռուստաընկերության «Կին-նախագահ» ոստիկանական դրամայում։ 2008-2009 թվականներին TNT-ի «Փաստաբանական փորձաշրջան» սերիալում խաղացել է գլախավոր դեր։ 2011-2014 թվականներին նա TNT-ի  ևս մեկ սերիալում՝«Ֆրանկլին և Բեշ» խաղացել է գլախավոր դեր։

## Անձնական կայնք
«Զանգերով փրկվածները» սիթքոմի նկարահանման տարբեր շրջաններում Գոսելարը հանդիպել է շոուի բոլոր երեք դերասանուհիների՝ Թիֆանի Թիսենի, Էլիզաբեթ Բերքլիի և Լարկ Վուրհիսի հետ։ 1996-2011 թվականներին ամուսնացած է եղել մոդել Լիզե Էն Ռասելի հետ, որից ունեցել է երկու երեխա։ 2012 թվականից նա ամուսնացել է գովազդային գործակալության տնօրեն Կատրիոնե Մակգինի հետ, իսկ 2013 թվականին ծնվել է նրանց երեխան։

## Ֆիլմագրություն
### Հեռուստատեսություն

### Ֆիլմեր

## Ծանոթագրություններ

Կատեգորիա:1974 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի մոդելներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Լոս Անջելես քաղաքում ծնվածներ
Կատեգորիա:Մարտի 1 ծնունդներ
Կուղբ Չուկան

**Կուղբ Չուկան** (), խորհրդային մանկական մուլտիպլիկացիոն ֆիլմ, որը նկարահանվել է 1953 թվականին։

## Պատմություն
Նկարված մուլտֆիլմը նկարահանել են ռեժիսորներ Արկադի Խինտիբիձեն և Գրիգորի Չմուտովը Վ. Պիրցխալավայի սցենարի հիման վրա. այն թողարկվել է 1953 թվականի։

## Սյուժե
Մի անգամ ուժեղ ամպրոպի պատճառով կուղբերի ընտանիքի հետ դժբախտություն է պատահում. ջրհեղեղն ավերում է ամբարտակը, որը նրանք երկար ժամանակ կառուցում էին գետի մեջ։ Աշխատասեր կուղբերը նոր շինարարություն են սկսում, սակայն կուղբերից մեկը` փոքրիկ Չուկան, ծույլ էր և չէր ցանականում օգնել ընկերներին։ Հետագա պատմությունը Չուկիի արկածների մասին է, որը որոշում է նոր ընկերներ գտնել անտառում։ Նախ նա ծանոթանում է սկյուռիկների, իսկ հետո` ոզնու հետ։ Բայց կուղբը ստիպված է լինում փախչել սոված աղվեսից։ Չուկան հասկանում է, որ գոյատևել կարելի է միայն ընկերների հետ։ Նա վերադառնում է և սկսում է մյուսների հետ միասին ամբարտակ կառուցել։

## Հեղինակներ
* Սցենարի հեղինակ` Վ. Պիրցխալավա
* Ռեժիսոր` Արկադի Խինտիբիձե, Գրիգորի Չմուտով
* Բեմադրող նկարիչ` Բորիս Ստարիկովսկի
* Նկարիչ-դեկորատորներ` Օ. Ջափարիձե, Ա. Տոդրիա, Ե. Խաչոյան
* Նկարիչ-մուլտիպլիկատորներ` Մարիա Ջագանիա, Ն. Կիլոսանիձե, Կ. Նադիրաձե, Ի. Մանջգալաձե, Գավրիիլ Լավրելաշվիլի, Ն. Տերիան, Նինա Պոմորցևա, Է. Մակաշվիլի, Մ. Խուբաշվիլի, Ն. Շալիկաշվիլի, Օ. Մամայ
* Օպերատորներ` Լյուբով Կվալիաշվիլի, Սարրա Սպարսիաշվիլի
* Կոմպոզիտոր` Սուլխան Ցինցաձե 
* Հնչյունային օպերատոր` Դավիդ Լոմիձե
* Ձայնային ձևավորող` Վ. Դոլենկո
* Օգնկանաններ` Ս. Տոպուզիս, Դ. Տարալաշվիլի

## Վերաթողարկում
Մուլտֆիլմը բազմիցս վերաթողարկվել է VHS և DVD ձևաչափերով` մուլտֆիլմների ժողովածուներում.

* «Կուղբ Չուկան», «Հեքիաթին հյուր» շարք։
* «Չարաճճի երեխաները» «Հեքիաթին հյուր» շարք։

## Այլ փաստեր
* Մուլտֆիլմի հիման վրա դիաֆիլմ է թողարկվել։
* Մուլտֆիլմը որպես մեթոդական ձեռնարկ օգտագործվել է խորհրդային դպրոցների տարրական դասարաններում։

## Ծանոթագրություններ

## Արտաքին հղումներ
* Animator.ru
* Կուղբ Չուկա դիաֆիլմը 

Կատեգորիա:1953 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր կենդանիների մասին
Դամպիր

**Դամպիր** (), Պապուա Նոր Գվինեայի կազմում ընդգրկված Ումբոի և Նոր Բրիտանիա կզղիները բաժանող նեղուց Խաղաղ օվկիանոսում։ Միավորում է Բիսմարկի ծովը՝ տեղակայված նեղուցից դեպի հյուսիս, Սողոմոնյան ծովի հետ, տեղակայված հարավում։ Նեղուցն իր անունը ստացել է եվրոպացու պատվին, ով առաջինն է լողացել դրա միջով. բրիտանացի ճանապարհորդ Ուիլյամ Դամպիրը, ով բացահայտել է նեղուցը 1700 թվականին։

Այն բանից հետո, երբ բրիտանական կառավարությունը չեղյալ հայտարարեց 1883 թվականի Նոր Գվինեա կղզու անեքսիան Քվինսլենդի գաղութային կառավարության կողմից՝ 141 աստիճանի արևելք երկայնության վրա, 1884 թվականին կղզու հյուսիսային մասը՝ հոլանդական գաղութի սահմանից մինչև Դամպիր նեղուցը, անեքսիացվել է Գերմանական կայսրության կողմից։

Առաջին աշխարհամարտի սկսվելուց հետո 1914 թվականին ավստրալիացի զորքերը գրավեցին գերմանական տիրապետությունները, այդ թվում նաև Բիսմարկի կղզեխումբը և Գերմանական Նոր Գվինեան։ Վերսալի Խաղաղության պայմանագրով այդ տարածքները վերածվել են Ազգերի լիգայի մանդատի՝ Ավստրալիայի վարչական կառավարման ներքո։

1942-ի մարտի 8-ին Լաե և Սալամաուա քաղաքներում՝ Յուոն ծովածոցի ափին, ճապոնական զինուժը վայրէջք կատարեց՝ վերահսկելով Դամպիրի և Վիտյազի նեղուցները։ 1943 թվականի դեկտեմբերին ԱՄՆ զինված ուժերը վայրէջք կատարեցին Նոր Բրիտանիա կղզու վրա, որը նույնպես գտնվում է Դամպիր նեղուցի հսկման տակ։ Ներկայումս նեղուցը Պապուա Նոր Գվինեայի տարածքում է։

## Ծանոթագրություններ

Կատեգորիա:Խաղաղ օվկիանոսի նեղուցներ
Կատեգորիա:Նեղուցներ այբբենական կարգով
Բազել-Շտադ

**Բազել-Շտադ** (, ), ամենափոքր և ամենախտաբնակ կանտոնը Շվեյցարիայի հյուսիսային մասում։ Իր մեջ ներառում է Բազել քաղաքը և վերջինիս մերձակա Բետինգեն ու Ռիեն համայնքները։ Վարչական կենտրոնը Բազել քաղաքն է։ 2019 թվականի ապրիլի 30-ի տվյալներով բնակիչների թվաքանակը եղել է 200 261։ Նրանցից 56,106-ը օտարերկրացիներ էին։ Բնակչության 25 %-ը կաթոլիկներ էին, 27 %-ը՝ բողոքականներ, 36 տոկոսը նշել են, որ ոչ մի կրոն չեն դավանում։

Կանտոնը, որ զբաղեցնում է ընդամենը 37 քառակուսի կիլոմետր տարածք, երբեմն նմանեցվում է քաղաք-նահանգի։ Սահմանակից է Ֆրանսիային և Գերմանիային, որոնց հետ տրանսպորտային ու տնտեսական սերտ կապեր է հաստատել։

## Պատմություն
Բազել-Շտադ կանտոնն ստեղծվել է 1833 թվականին, երբ պատմական Բազել կանտոնը, որը Շվեյցարիայի Համադաշնության մաս էր դարձել 1501 թվականին, գյուղատնտեսական նշանակության հողերի պատճառով ծագած քաղաքական ու ռազմական բախումների արդյունքում բաժանվել է գյուղական և քաղաքային մասերի։ Թեև դրանից հետո վերամիավորման շարժում է ծավալվել, բայցևայնպես՝ գյուղական համարվող կանտոնի` Բազել-լանդշաֆտի բնակչությունը երկու անգամ (1969 և 2014 թթ.) քվեարկել է վերամիավորման առաջարկի դեմ՝ հանուն իր անկախության պահպանման։

## Տնտեսություն
Կանտոնում զարգացած են հատկապես արդյունաբերության քիմիական ու դեղագործական ճյուղերը և բանկային գործը։

## Պատկերասրահ

MZA Chrischona4 retouched.jpg|Տեսարան կանտոնից
Basel (von Elisabethenkirche).JPG|Կանտոնի վարչական կենտրոնը՝ Բազել քաղաքը
Rathaus (2122646923).jpg|Բազելի քաղաքապետարանը
Basel, station Basel SBB foto1 2013-07-20 10.31.jpg|Բազելի կայարանի շենքը
Art 42 Basel 2012.JPG|Արտ-Բազել միջազգային ցուցահանդեսը
Industria Novartis.jpg|*Նովարտիս* ընկերության գլխավոր գրասենյակը Բազելում


## Ծանոթագրություններ

## Գրականություն
* 

## Արտաքին հղումներ
* Պաշտոնական վիճակագրություն
* Կանտոնի պաշտոնական կայքէջը 
* Կանտոնի զբոսաշրջային կայքէջ 
* Կանտոնի քարտեզը 
* Организация по коммерческому развитию экономического региона Базель
* Международный аэропорт Базель-Мюлуз (Мюльгаузен)-Фрейбург   
* Բազելի նավահանգիստ
* Вебкамеры региона

Կատեգորիա:Շվեյցարիայի կանտոններ
Կատեգորիա:Շվեյցարիայի վարչական բաժանում
Իգոր Սիմոնենկո

**Իգոր Բորիսովիչ Սիմոնենկո** (, ), ռուս մաթեմատիկոս։ Պրոֆեսոր, Ֆիզիկամաթեմատիկական գիտությունների դոկտոր, Ռուսաստանի Դաշնության պատվավոր գիտնական։

## Կենսագրություն
Իգոր Բորիսովիչ Սիմոնենկոն ծնվել է 1935 թվականի օգոստոսի 16-ին։ 1947 թվականին ընդունվել է Լուգանսկի Մեքենաշինության տեխնիկական դպրոց, հետագայում աշխատել է գործարանում։ 1953 թվականից սովորել է Հարավային դաշնային համալսարանի Մեխանիկայի ֆակուլտետում, որը գերազանցությամբ ավարտել է 1959 թվականին The results of his diploma work were published in the reports of the Ռուսաստանի գիտությունների ակադեմիա։

Կրթությունը շարունակել է նույն համալսարանում, որտեղ նրա գիտական ղեկավարը եղել է պրոֆեսոր Ֆյոդոր Գախովը։ 1961 թվականին պաշտպանել է թեկնածուական թեզը։ Վեց տարի անց՝ 32 տարեկանում, գրել է դոկտորական դիսերտացիան։

1970 թվականից եղել է պրոֆեսոր։ 1972 թվականին նշանակվել է Ռոստովի պետական համալսարանի Հանրահաշվի և դիսկրետ մաթեմատիկայի նորաստեղծ ֆակուլտետի վարիչ։

Սիմոնենկոն գրել է երկու մենագրություն լոկալ սկզբունքի թեմայով։ Հետազոտությունների ընթացքում բացահայտումներ է արել մեկ չափանի և բազմաչափ եզակի ինտեգրալ հավասարումների վերաբերյալ։ Արդյունքները տպագրվել են ակադեմիական մամուլում և հետագայում թարգմանվել են անգլերեն՝ Ամերիկյան մաթեմատիկական ընկերության կողմից։

Սիմոնենկոն եղել է 22 թեկնածուական և 4 դոկտորական դիսերտացիայի գիտական ղեկավար։

Մահացել է 2008 թվականի մարտի 22-ին Դոնի Ռոստովում։

## Ծանոթագրություններ

Կատեգորիա:Գիտությունների դոկտորներ
Կատեգորիա:Մոսկվայի պետական համալսարանի շրջանավարտներ
Կատեգորիա:ՌԴ գիտության վաստակավոր գործիչներ
Կատեգորիա:Ռոստովի պետական համալսարանի շրջանավարտներ
Կատեգորիա:Ռուս գիտնականներ
Կատեգորիա:Ռուս մաթեմատիկոսներ
Կատեգորիա:Ֆիզիկամաթեմատիկական գիտությունների դոկտորներ
Մենեջմենթի բարձրագույն ուսումնարան

**Վառնայի մենեջմենթի համալսարան** (, կրճատ՝ *ՎՄՀ*), նաև հանդիպում է **Մենեջմենթի բարձրագույն ուսումնարան** անվանումը, միջագզյաին բարձրագույն դպրոց, որը տեղակայված է Վառնայում։

Ավելի վաղ (1998-2015) դպրոցn անվանվել է **«Միջազգային քոլեջ» բարձրագույն ուսումնարան** (), որը տեղակայված է եղել Ալբենա հանգստավայրում (Դոբրիչի մարզ)։

ԲՈՒՀի գլխավոր կորպուսը գտնվում է Վառնայում։ ՎՄՀ ընդունում է ուսանողներ ավելի քան 40 երկրներից։ Առաջարկում է բիզնեսի, զբոսաշրջության, IT, հյուրանոցային մենեջմենթի և խոհարարական արվեստների ոլորտում բակալավրի և մագիստրոսի աստիճանի ծրագրեր։

## Պատմություն
1992 թվականին Ալբենա հանգստավայրում «Հյուրանոցային մենեջմենթ» ուսումնական ծրագրով ուսուցում է բացվել։ Ծրագիրը մշակվել է Բուլղարիայի և Նիդերլանդների համագործակցության արդյունքում։ 1993 թվականին այդ ծրագրի հիման վրա ստեղծվել է Բուլղարա-հոլանդական մենեջմենթի դպրոցը (*Bulgarian-Dutch School of Management*): Հետագայում դպրոցն անվանափոխվել է Մենեջմենթի միջազգային ինստիտուտ (*International Institute of Management*):

1999 թվականի մայիսի 5-ին քոլեջի պաշտոնական ճանաչումը հրապարակվել է Պետական թերթում (Държавен вестник, 44/1999): Աստիճանաբար ղեկավարությունն Ալբենա հանգստավայրից տեղափոխվում է Դոբրիչ, Վառնա, Սոֆիա։

2015 թվականի մայիսի 21-ին Բուլղարիայի Հանրապետության Ազգային ժողովի որոշմամբ Ալբենա հանգստավայրում գտնվող «Միջազգային քոլեջ» բարձրագույն ուսումնարանը վերստեղծվել է **Մենեջմենթի բարձրագույն ուսումնարանի** Վառնա քաղաքում՝ մասնագիտացված բարձրագույն ուսումնարանի կարգավիճակով (Բուլղարիայի բարձրագույն կրթության մասին օրենքի համաձայն)։ ԲՈՒՀի նոր կարգավիճակը թույլ է տալիս ավելացնել ծրագրերի քանակը և սկսել ասպիրանտուրայի ու դոկտորատուրայի կուրսեր։

## Ծանոթագրություններ

## Արտաքին հղումներ
* Vum.bg
* vumk.eu 

Կատեգորիա:1996 հիմնադրումներ Բուլղարիայում
Կատեգորիա:1996 հիմնադրումներ բարձրագույն ուսումնական հաստատություններ
Կատեգորիա:Բուլղարիայի բարձրագույն ուսումնական հաստատություններ
Կատեգորիա:Բուլղարիայի համալսարաններ
Կատեգորիա:Վառնայի շենքեր և կառույցներ
Գոհար Մարկոսյան-Կասպեր

**Գոհար Մարկոսյան-Կասպեր** (), հայազգի գրող, արձակագիր, բանաստեղծ։ Բնակվել է Տալլինում։

## Կենսագրություն
Գոհար Մարկոսյանը ծնվել է 1949 թվականին, Երևանում։ Հայրը՝ Կառլոս Մարկոսյանը, եղել է օպերային երգիչ, մայրը՝ Վիոլետա Թորոսյանը, բալետի պարուհի, երկար տարիներ Օպերայի  և բալետի պետական ակադեմիական թատրոնի բալետային խմբի վարիչ, քույրը՝ Հասմիկ Մարկոսյանը ՀՀ վաստակավոր մանկավարժ, Երևանի պարարվեստի պետական քոլեջի տնօրեն։ Բանաստեղծություններ սկսել է գրել դեռևս դպրոցական տարիքից, այնուհետև գրել է պատմվածքներ և վեպեր։ Երևանում ստացել է բժշկական կրթություն։ 1990 թվականին ամուսնացել է էստոնացի գրող, թարգմանիչ Կալլե Կասպերի հետ։ 1991 թվականին տպագրվել է Գոհար Մարկոսյանի բանաստեղծական առաջին՝ «Իմ անավարտ Պալատը» ժողովածուն։ Նախքան Էստոնիա տեղափոխվելը Գոհար Մարկոսյանը Երևանում աշխատել է որպես բժիշկ։

Գոհար Մարկոսյան-Կասպերի ամենահայտնի գործը «Պենելոպա» վեպն է (թարգմանվել է ֆրանսերեն, գերմաներեն, հայերեն (*Penelope, die Listenreiche*) հոլանդերեն և իսպաներեն)։ Նրա «Ելենա» և *The Caryatides* վեպերը հաջողություն են ունեցել նաև Ռուսաստանում և Արևմտյան Եվրոպայում։ Մարկոսյան-Կասպերի գործերը մոգական ռեալիզմ ժանրում են։ Գոհար Մարկոսյան-Կասպերի ստեղծագործությունները տպագրվել են Սանկտ-Պետերբուրգում և Տալլինում հրատարակվող «Զվեզդա», «Նևա», «Տալլին», «Ռադուգա» ամսագրերում։

Ստեղծագործել է ռուսերեն։ Եղել է Էստոնիայի գրողների միության անդամ։ Գոհար Մարկոսյան-Կասպերը վեպերի, պատմվածքների, բանաստեղծական ժողովածուների, ֆիլմերի և հեռուստասերիալների սցենարների հեղինակ է, Էստոնիայի մշակութային հիմնադրամի կրկնակի մրցանակակիր («Կարիատիդները» և «Մեմենտո Մորի» վեպերի համար)։ Ամուսնու՝ Կալե Կասպերի համահեղինակությամբ, Գոհար Մարկոսյան-Կասպերը գրել է կոմպոզիտոր Ջոակինո Ռոսինիի մասին գիրք, ինչպես նաև «Սեսիլի մահը» բազմասերիանոց ֆիլմի և մի շարք այլ հեռուստասերիալների սցենարներ։

## Մատենագիտություն
*Պենելոպա (*Penelope*, 1998): Պենելոպեի նախատիպը գրողի քույրն է՝ Հասմիկ Մարկոսյանը։ Վեպը ռուսերեն բնագրից հայերեն է թարգմանել Կարինե Խոդիկյանը։
*Ելենա («Հեղինե», *Helena,* 2000)
*Կարիատիդները (*The Caryatides* , 2003)
**Penelope Starts the Journey* (2007)
**Mycenae, Rich in Gold* (2009)
*Մեմենտո Մոր (*Memento mori*, 2012)

## Թարգմանություններ

* Արդի եվրոպական պոեզիա.- Երևան։ Ապոլոն, 2005.- 191 էջ։

## Ծանոթագրություններ

## Արտաքին հղումներ
* Գոհար ՄԱՐԿՈՍՅԱՆ-ԿԱՍՊԵՐ ՀԵՌԱՑԱՎ ՊԵՆԵԼՈՊԵԻ ՔՈՒՅՐԸ / Ռոզա ԵՂԻԱԶԱՐՅԱՆ
* ԱՆՀԱՅՏԱՑՈՒՄ / Գոհար ՄԱՐԿՈՍՅԱՆ- ԿԱՍՊԵՐ
* Penelope, die Listenreiche
* http://www.markosjan-kasper.com  
* Գոհար ՄԱՐԿՈՍՅԱՆ-ԿԱՍՊԵՐ / ՀՈՒՇԱՐՁԱՆ
*  Lihtsalt geniaalne Gohar 
* Վարչապետն ընդունել է Էստոնահայ գրող Գոհար Մարկոսյան-Կասպերին

Կատեգորիա:Ռուս կին գրողներ
Կատեգորիա:21-րդ դարի կին գրողներ
Կատեգորիա:Էստոնացի գրողներ
Կատեգորիա:Հայ կին գրողներ
Կատեգորիա:Հայ արձակագիրներ
Կատեգորիա:Հայ բժիշկներ
Կատեգորիա:Էստոնիայի գրողների միության անդամներ
Կատեգորիա:Հայ բանաստեղծուհիներ
Կատեգորիա:Քաղցկեղից մահացածներ
Կատեգորիա:20-րդ դարի հայ գրողներ
Հասարակությունը (հեռուստասերիալ)

«**Հասարակությունը**» (), ամերիկյան առցանց հեռուստասերիալ, որն ստեղծվել է Քրիստոֆեր Կայզերի կողմից։ Ֆիլմի պրեմիերան կայացել է 2019 թվականի մայիսի 10-ին Նեթֆլիքս սթրիմինգային ծառայությունում։

2019 թվականի հուլիսի 9-ին Netflix-ը երկարացրեց հեռուստասերիալը երկրորդ եթերաշրջանի համար։

## Սյուժե
Սյուժեն պատմում է, որ քաղաքից ինչ-որ տեղ են անհետացել բոլոր մեծահասակները։ Այսպիսի մի իրավիճակում են հայտնվել մի խումբ դեռահասներ, որոնց մեծ մասը ծնվել է հարուստ և ազդեցիկ ընտանիքներում։ Ինչ-որ պատճառով հնարավոր չէ դուրս գալ բնակավայրից, այդ պատճառով էլ ապշած դեռահասները ստիպված են լինում ինքնուրույն կարգավորել իրավիճակը։ Փորձելով հասկանալ տեղի ունեցածը, գլխավոր հերոսները բախվում են դաժանության, դավաճանության և ստի հետ։ Քաղաքում իշխանության համար հուսահատ պայքար է ծավալվում երիտասարդների տարբեր խմբերի միջև, որոնք անցնում են բախումների, բռնության և նույնիսկ դաժան սպանությունների միջով։ Էլլին՝ դեռահասների խմբից մեկի առաջնորդը, իր վրա է վերցնում ամբողջ պատասխանատվությունը՝ իր կոլեկտիվի հետ կատարվող իրավիճակի համար։ Նա ոչ միայն պատրաստվում է հասկանալ խորհրդավոր անհետացումները, այլ նաև պաշտպանել ընկերներին խնդիրներից։ Նա փորձում է գտնել մի ճանապարհ, վերադառնալ իրական կյանք, որտեղ նրանց սպասում են իրենց ծնողները։

## Դերասաններ և դերեր
### Գլխավոր դերեր
* Քեթրին Նյուտոն՝ Էլլի Փրեսման
* Գիդեոն Ադլոնեժ՝ Բեկկա Գելբ
* Շոն Բերդի՝ Սեմ Էլիոտ
* Նատաշա Լյու Բորդիցցո՝ Հելենա
* Ժակ Կոլինո՝ն՝ Ուիլլ Լեկլեր 
* Օլիվիա Դեյոգ՝ Էլ Տոմկինս 
* Ալեքս Ֆիտզալան՝ Հարրի Բինգհեմ
* Ֆրոսետ Քրիստին՝ Կելլի Օլդրիչ
* Հոսե Ջուլիան՝ Գորդի 
* Ջեք Մալղերն՝ Գարետ Վիզզեր
* Տոբի Ուոլլես՝ Կեմբելլ Էլիոտ
* Ալեքսանդր Մակնիկոլլ՝ Լյուք
* Ռեյչել Քելլեր՝ Կասսանդրա Պրեսսման
* Սելոնա Կյուրեշի՝ Բին

### Երկրորդական դերեր
* Էմիլիո Գարսիա-Սանչես՝ Ջեյսոն
* Սպենսեր Հաուս՝ Կլարկ
* Նաոմի Օլիվեր՝ Օլիվիա
* Օլիվիա Նիկկանեն՝ Գվեն
* Գրեյս Վիկտորիա Քոքս՝ Լեքսի
* Բենջամին Բրյոլտ՝ Բլեյք
* Քելլի Գոլդեն՝ Մարնի
* Կիարա Պիչարդո՝ Մեդիսոն Ռուսսո
* Մաթթիս Ռոուս՝ Ջեսսիկա
* Մեդալին Լոգան՝ Գրետհեն
* Սեթ Մերիուեզզեր՝ Գրեգ Դյուի
* Ռայան Դոուլ՝ Տհաճ տղա
* Քլոյա Լեվին՝ Էմիլի
* Դանթե Ռոդրիգես՝ Զեյն

## Եթերաշրջան


## Էպիզոդների ցուցակ
### 1 եթերաշրջան (2019)

## Սերիալի ստեղծում
### Մշակում
2013 թվականին Քրիստոֆեր Կայզերը և Մարկ Ուեբը Showtime մալուխային ցանցի սերիան են հանձնել, սակայն նա որոշել է սերիալ չցուցադրել։ 2018 թվականի հուլիսի 24-ին Netflix-ը գնել է Կայզերի ստեղծած սերիալի իրավունքները, որը նախագծի սցենարի հեղինակն ու պրոդյուսերն է։ 

### Նկարահանումներ
Սերիալի առաջին եթերաշրջանը նկարահանվել է 2018 թվականի սեպտեմբերից մինչև նոյեմբերը, Մասաչուսեթսի նահանգում։

## Ծանոթագրություններ

Կատեգորիա:2010-ականների ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Գեյերի թեմատիկայով հեռուստասերիալներ
Կատեգորիա:Նեթֆլիքսի բնօրինակ ծրագրեր